
Z A P I S N I K
s 3. (treće) sjednice Vijeća Mjesnog odbora Središće,
održane u srijedu, 18. kolovoza 2021. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Juraj Barbarić, Ana Biškup, Valko Erdeljac, Marko Kožul, Benjamin Vuković.

Nenazočni članovi vijeća: Branko Banković, Goran Čačić

Ostali nazočni: g. Mario Hrgović, pomoćnik pročelnice za mjesnu samoupravu

Predsjednik Vijeća Benjamin Vuković utvrđuje da je na sjednici nazočno pet (5) od sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (5 „za“) prihvaćen zapisnik s 2. (druge) sjednice Vijeća Mjesnog odbora Središće,održane u četvrtak, 8. srpnja 2021. godine

USVAJANJE DNEVNOG REDA

Jednoglasno je (5 „za“) prihvaćen je izmjenjeni  dnevni red koji glasi:

DNEVNI RED

1. Prijedlog odluke o izmjeni Odluke o naknadi predsjednicima, potpredsjednicima i  članovima vijeća gradskih četvrti i vijeća mjesnih odbora – zaključak, donosi se
2. Zagreb je Naš - prebacivanje termina za korištenje prostora MO-a u 2. i 4. utorak u mjesecu 19-21h
3. Imenovanje člana školskog odbora 
4. Odluka o izmjenama i dopunama Odluke o davanju u zakup i na drugo korištenje površina javne namjene
5. Izjašnjavanje o potrebi domara MO Središće- skrb o prostorima mjesne samouprave – zaključak, donosi se
6. Prijedlog zaključaka o podizanju Spomenika slovenskom pjesniku dr. Francu Prešernu mišljenje, donosi se
7. Oslikavanje murala na istočnom zidu MSU- mišljenje
8.  Pitanja, prijedlozi i obavijesti
[bookmark: _GoBack]Ad 1. Prijedlog odluke o izmjeni Odluke o naknadi predsjednicima, potpredsjednicima i  članovima vijeća gradskih četvrti i vijeća mjesnih odbora – zaključak, donosi se

Prijedlog je usvojen s 4 glasa za (Ana Biškup, Valko Erdeljac, Marko Kožul, Benjamin Vuković) i 1 suzdržan (Juraj Barbarić)

ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
  
1. Vijeće MO Središće daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se Vijeću Gradske četvrti Novi Zagreb – istok.


Ad 2. Zagreb je Naš - prebacivanje termina za korištenje prostora MO-a u 2. i 4. utorak u mjesecu od 19-21h

Prijedlog je usvojen jednoglasno bez rasprave.

G. Mario Hrgović iznio dodatnu informaciju o načinu podnošenja zahtjeva za korištenje prostora mjesne samouprave i informaciju o objavljenom rasporedu korištenja na službenim stranicama Grada Zagreba.


ZAKLJUČAK
o prebacivanju termina za korištenje prostora MO-a od strane Zagreb je Naš
  
1. Vijeće MO Središće jednoglasno daje suglasnost za prebacivanje termina za korištenje prostora MO-a od strane Zagreb je Naš u 2. i 4. utorak u mjesecu od 19.00-21.00 h.

2. Ovaj Zaključak dostavlja se Vijeću Gradske četvrti Novi Zagreb – istok.


Ad 3. Imenovanje člana školskog odbora 

Benjamin Vuković predlaže za člana školskog odbora vijećnika Marka Kožula.

Prijedlog je usvojen jednoglasno bez rasprave.

Z A K LJ U Č A K
o imenovanju predstavnika MO u školski odbor

1. Vijeće Mjesnog odbora Središće jednoglasno donosi Zaključak da vijećnik Marko Kožul bude predstavnik MO u školskom odboru OŠ Središće.

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.



Ad 4. Odluka o izmjenama i dopunama Odluke o davanju u zakup i na drugo korištenje površina javne namjene

G. Mario Hrgović iznio dodatnu informaciju o mogućnosti davanja prijedloga prema stručnim službama grada od strane VMO

U raspravi sudjeluju: Ana Biškup, Valko Erdeljac, Marko Kožul, Benjamin Vuković

Prijedlog je usvojen jednoglasno bez rasprave.


Z A K LJ U Č A K
o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće Mjesnog odbora Središće daje pozitivno mišljenje na Nacrt prijedloga odluke o izmjeni Odluke o davanju u zakup i na drugo korištenje površina javne namjene.

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za pravne i financijske poslove.

Ad 5. Izjašnjavanje o potrebi domara MO Središće- skrb o prostorima mjesne samouprave – zaključak, donosi se

U raspravi sudjeluju: Juraj Barbarić, Ana Biškup, Valko Erdeljac, Marko Kožul, Benjamin Vuković, Mario Hrgović

Nastaviti suradnju s postojećom čistačicom (gđom. Mirom Igrec) i predlažemo da se angažira dodatnog domara za cijelu četvrt NZI koji bi se bavio rješavanjem problema tehničke prirode – sitni obrtnički popravci.
Prijedlog je usvojen jednoglasno bez rasprave.

Z A K LJ U Č A K
o izjašnjavanju o potrebi domara MO Središće – skrb o prostorima mjesne samouprave

1. Vijeće Mjesnog odbora Središće jednoglasno donosi Zaključak da će Vijeće nastaviti suradnju s postojećom čistačicom (gđom. Mirom Igrec) i predlaže da se angažira dodatnog domara za cijelu četvrt NZI koji bi se bavio rješavanjem problema tehničke prirode – sitni obrtnički popravci.

2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.

Ad 6.	Prijedlog zaključka o podizanju Spomenika slovenskom pjesniku dr. Francu Prešernu mišljenje, donosi se

Benjamin Vuković iznio je informaciju o inicijativi podizanja Spomenika slovenskom pjesniku dr. Francu Prešernu u zoni parka Bundek.

U raspravi sudjeluju: Juraj Barbarić, Valko Erdeljac, Marko Kožul, Benjamin Vuković
Prijedlog je usvojen s 4 glasa za (Ana Biškup, Valko Erdeljac, Marko Kožul, Benjamin Vuković) i 1 suzdržan (Juraj Barbarić)

Z A K LJ U Č A K
o davanju mišljenja o podizanju Spomenika slovenskom pjesniku dr. Francu Prešernu

1. Vijeće Mjesnog odbora Središće daje pozitivno mišljenje o podizanju Spomenika slovenskom pjesniku dr. Francu Prešernu, autora doc. mag. Metoda Frlica, akademskog kipara na šetnici uz jezero Bundek, na dijelu k.č.br. 217/6, k.o. Zaprudski otok.

2. Ovaj zaključak dostavlja se Vijeću Gradske četvrti Novi Zagreb – istok.

Ad 7. Oslikavanje murala na istočnom zidu MSU- mišljenje
Benjamin Vuković iznio informaciju o oslikavanju murala na istočnom zidu MSU.
U raspravi sudjeluju: Juraj Barbarić, Ana Biškup, Valko Erdeljac, Marko Kožul, Benjamin Vuković.
Prijedlog je usvojen jednoglasno.


Z A K LJ U Č A K
o davanju mišljenja na oslikavanje murala na istočnom zidu MSU

1. Vijeće Mjesnog odbora Središće daje pozitivno mišljenje o oslikavanju murala na istočnom zidu MSU.

2. Ovaj zaključak dostavlja se Vijeću Gradske četvrti Novi Zagreb – istok.


Ad 8. Pitanja, prijedlozi i obavijesti

1. Marko Kožul dao je informaciju o tijeku organizacije dana Središća, izvještaj u prilogu.

2. Juraj Barbarić predlaže da svi članovi VMO povodom dana Središća zajednički zapale svijeću ispod spomen ploče poginulim braniteljima iz Središća.

Prijedlog je usvojen jednoglasno.

3. Povodom nedavne akcije prometnog redarstva i velikog broja podijeljenih kazni VMO predlaže da se pozovu stručne službe grada Zagreba te izradi studija s prijedlogom povećanja broja parkirnih mjesta pogotovo u starijem dijelu naselja.

Prijedlog je usvojen jednoglasno.


Sjednica je završena u 19:15 sati.

ZAPISNIK VODIO:
Valko Erdeljac

ZAPISNIK IZRADIO:
Benjamin Vuković

KLASA: 026-02/21-002/1168
URBROJ: 251-06-11-907-21-3
Zagreb, 18. kolovoza 2021.                                 


					                                  PREDSJEDNK
                                                                    VIJEĆA MJESNOG ODBORA SREDIŠĆE
        
          Benjamin Vuković

